Annar fundur Z-deildar DKG veturinn 2019 -2020 . Haldinn 6. nóvember í Kaffi Sumarlína á Fáskrúðsfirði . Um skipulag fundar sáu þær : Björg Þorvaldsdóttir , Petra Jóhanna Vignisdóttir og Jórunn Sigurbjörnsdóttir . Mættar : Björg Þorvaldsdóttir , Petra Jóhanna Vignisdóttir , Guðmunda Vala Jónasdóttir , Guðrún Ásgeirsdóttir , Halldóra Baldursdóttir , Ruth Magnúsdóttir , Sigríður Herdís Pálsdóttir og gestir á fundinum voru þær : Sigrún Birna Björnsdóttir Fræðslustjóri Alcoa og Svandís Egilsdóttir skólastjóri Seyðisfjarðarskóla . Björg setti fundinn og bauð konur velkomnar . Petra kveikti á kertum vináttu , trúmennsku og hjálpsemi og Björg las markmið félagsins . Guðrún sagði frá því að félagskort er ekki lengur gefin ú ten þau eru aðgengileg á netinu . Gjaldkeri hefur upplýsingar um númer félagskvenna . Keyptar voru þrjár silki rósir sem hægt verður að nota aftur á fundum . Ekki var hægt að fá blóm handa gestum og því spurning hvort kaupa eigi fleiri silkirósir til að gefa gestum ? Ákvörðun ekki tekin . Gestur fundar og fyrirlesari var Sigrún Birna Björnsdóttir , fræðslustjóri hjá Alcoa , Reyðarfirði . Sigrún er með MBA í íslensku og grunnskólakennara réttindi . Hún kynnti fyrir okkur hvað fellur undir starf fræðslustjóra hjá fyrirtækinu . Hún sagði m.a frá Stóriðjuskólanum og að ánægjulegt væri að segja frá því að í skólann koma nemendur sem hafa flosnað upp úr námi í grunn - eða framhaldsskóla en eru síðan að blómstra í Stóriðjuskólanum . Sigrún er einnig markþjálfi og hefur sú menntun komið að góðum notum í hennar starfi . Umræður voru um störf í álverinu og eins kynningu á störfum fyrir grunnskólanema og hvernig væri besta að kynna iðngreinar án þess að fyrirtækið væri þar í forsvari og var í því sambandi bent á Austurbrú eða Verkmenntaskóla Austurlands . Björg Þorvaldsdóttir var með orð til umhugsunar sem hún nefnir ; Hvert stefnir íslenska . Verum vakandi – Samkeppni við hin ýmsu áreiti og áhrifavaldar . Björg fjallaði um mikilvægi þess að styðja við foreldra og vekja þá til umhugsunar um mikilvægi lesturs og að snjalltæki koma ekki í stað bókalesturs . Mikil umræða var um stöðu íslenskunnar og vangaveltur um það hvort að við erum orðin sofandi gagnvart ensku málumhverfi . Góðar umræður um snjalltæki bæði kosti þeirra og galla . Því það er ljóst að þessi tæki eru komin til með að vera og við þurfum að læra að umgangast þau . Hugmynd um að jafnvel mætti koma upp bókakassa í verslunum þar sem bæði mætti gefa og taka bækur með sér heim . Upplagt fyrir yngstu kynslóðina að skoða bækur á meðan verslað er . Petra slökkti á kertunum þremur og Björg sleit fundi kl. 18:40 . Boðið var upp á pasta og salat .